Ο **Ανδρέας Χριστοδούλου** (Λεμεσός, 22 Φεβρουαρίου 1995), είναι Ελληνοκύπριος επαγγελματίας καλαθοσφαιριστής. Διαθέτοντας ύψος 1,97 μέτρα, αγωνίζεται ως σούτινγκ γκαρντ και σμολ φόργουορντ για την ΑΕΚ Λάρνακας. Το 2014 απέκτησε και επίσημα την ελληνική υπηκοότητα, κάτι που του επέτρεψε να αγωνίζεται στην ελληνική εθνική ομάδα.

Σταδιοδρομία
------------

Ο Ανδρέας Χριστοδούλου ξεκίνησε την επαγγελματική του σταδιοδρομία ως καλαθοσφαιριστής στην ΑΕΛ Λεμεσού, στην οποία αγωνίστηκε μέχρι το καλοκαίρι του 2011. Επόμενος σταθμός της καριέρας του Χριστοδούλου ήταν ο ΑΠΟΕΛ, ομάδα επίσης τη Κύπρου, στην οποία αγωνίστηκε για μία σεζόν.

Το καλοκαίρι του 2012, μεταπήδησε από την Κύπρο στην Ελλάδα και ο Μορφωτικός Αθλητικός Σύλλογος Μαντουλίδης (γνωστός πιο απλά και ως Μαντουλίδης) ήταν η ομάδα που τελικά τον απέκτησε. Στον Μαντουλίδη παρέμεινε για μία σεζόν πραγματοποιώντας κατά διαστήματα πολύ καλές εμφανίσεις.

Το 2013, ο Ολυμπιακός Πειραιώς πρότεινε στον Ανδρέα Χριστοδούλου συμβόλαιο πενταετούς διαρκείας, το οποίο και αποδέχθηκε. Ο Χριστοδούλου κατέκτησε λίγους μήνες μετά τη μεταγραφή του στους ερυθρόλευκους τον πρώτο του τίτλο, ο οποίος μάλιστα ήταν και διεθνής. Ο λόγος για το Διηπειρωτικό Κύπελλο, το οποίο κατέκτησε ο Ολυμπιακός μετά από δύο νίκες σε ισάριθμους αγώνες με αντίπαλο την Πινιέιρος Σκάι. 

Τη σαιζόν 2015-16 δόθηκε δανεικός στην ομάδα του Κόροιβου Αμαλιάδας. Τον Ιούλιο 2016 υπέγραψε διετές συμβόλαιο συνεργασίας με την ομάδα του Ρεθύμνου.

Στις 20 Ιουλίου 2020, ανακοινώθηκε από τον Προμηθέα Πατρών. Στις 24 Σεπτεμβρίου 2020, κατέκτησε με τον Προμηθέα το Σούπερ Καπ Ελλάδας, νικώντας στον τελικό το Περιστέρι 82-74. Στο Πρωτάθλημα είχε 9 λεπτά κατά μέσο όρο, με 2,4 πόντους σε 34 παιχνίδια.

Στις 14 Ιουλίου 2021, ανακοινώθηκε από τον Π.Α.Ο.Κ. με μονοετές συμβόλαιο.

Στις 20 Ιουνίου 2022, συμφώνησε με την ΑΕΚ Λάρνακας για τα επόμενα τρία χρόνια, επιστρέφοντας έτσι στην Κύπρο.

Διεθνείς συμμετοχές
-------------------

Το 2014, μετά και την απόκτηση της ελληνικής υπηκοότητας, ο Χριστοδούλου ήταν μέλος της αποστολής της εθνικής ομάδας Κ20, με την οποία συμμετείχε στο αντίστοιχο πανευρωπαϊκό πρωτάθλημα καλαθοσφαίρισης του ίδιου έτους. Συνολικά έχει καταγράψει 30 συμμετοχές με την Εθνική Νέων Ανδρών.

Στατιστικά
----------

### Πρωτάθλημα Ελλάδας

| **Χρονιά** | Ομάδα | Αγώνες | Πόντοι | Πόντοι μ.ο | Δίποντα | % | Τρίποντα | % | Βολές | % | Ριμπάουντ | Ασίστ | Κλεψίματα | Τάπες |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013-14 | Ολυμπιακός | 7 | 11 | 1.5 | 4/6 | 66,9 | 1/6 | 16,7 | 0/0 | 0 | 2 | 2 | 0 | 0 |
| 2014-15 **†** | 15 | 12 | 0,8 | 3/7 | 42.9 | 1/5 | 20 | 3/4 | 75 | 10 | 2 | 0 | 0 |
| 2015-16 | Κόροιβος Αμαλιάδας | 22 | 87 | 4.0 | 27/63 | 42.9 | 5/24 | 20.8 | 18/26 | 69.2 | 35 | 14 | 6 | 1 |
| 2016-17 | Ρέθυμνο | 31 | 202 | 6,5 | 54/106 | 50.9 | 15/57 | 26,3 | 49/68 | 72.1 | 53 | 48 | 26 | 3 |
| 2017-18 | 25 | 178 | 7.4 | 35/84 | 41.6 | 17/50 | 34 | 57/75 | 76 | 37 | 36 | 31 | 0 |
| 2018-19 | 23 | 191 | 8.6 | 37/85 | 43.5 | 27/70 | 38.5 | 36/55 | 65.4 | 46 | 30 | 20 | 0 |
| 2019-20 | 19 | 154 | 8.1 | 33/87 | 37.9 | 18/75 | 24 | 34/45 | 75.5 | 34 | 20 | 4 | 4 |
| 2020-21 | Προμηθέας Πατρών | 34 | 77 | 2.41 | 19/34 | 55.8 | 7/30 | 23.3 | 18/25 | 72 | 22 | 15 | 6 | 0 |
| 2021-22 | Π.Α.Ο.Κ. | 22 | 92 | 4.38 | 27/55 | 49.09 | 8/29 | 27.5 | 14/18 | 77.7 | 31 | 17 | 6 | 1 |
|  | **Σύνολο** | **198** | **1004** | **4.4** | **239/527** | **45.3** | **99/345** | **28.6** | **229/316** | **72.4** | **280** | **183** | **99** | **8** |

*Μέχρι 20 Ιουνίου 2022*.

> 1. **†** Κατάκτηση πρωταθλήματος
> 
> 

> 2. Στατιστικά από esake.gr
> 
>

Τίτλοι
------

#### Ολυμπιακός

* Διηπειρωτικό Κύπελλο: (2013)
* Πρωτάθλημα Ελλάδας: (2015)

#### Προμηθέας Πατρών

* Σούπερ Καπ Ελλάδος: (2020)

Παραπομπές
----------

1. ↑  Ανακοίνωσε Χριστοδούλου το Ρέθυμνο, sport-fm.gr. 21/07/2016
2. ↑  «Επίσημο: Στον Προμηθέα ο Χριστοδούλου». *SDNA*. 20 Ιουλίου 2020. Ανακτήθηκε στις 20 Ιουλίου 2020.
3. ↑  «Προμηθέας - Περιστέρι 82-74: Ο πρώτος τίτλος της χρονιάς πήγε... Πάτρα! (pics & vids)». *www.gazzetta.gr*. Ανακτήθηκε στις 24 Σεπτεμβρίου 2020.
4. ↑  «Ο ΠΑΟΚ ανακοίνωσε την απόκτηση του Χριστοδούλου». *www.sport24.gr*. Ανακτήθηκε στις 20 Ιουνίου 2022.
5. ↑  «Από τον ΠΑΟΚ στην Κύπρο ο Χριστοδούλου (vid)». *SDNA*. 20 Ιουνίου 2022. Ανακτήθηκε στις 20 Ιουνίου 2022.
6. ↑  «Esake | Esake widgets site» (στα Αγγλικά). Ανακτήθηκε στις 20 Ιουνίου 2022. [*νεκρός σύνδεσμος*]

Πηγές
-----

* Ανακοίνωσε Χριστοδούλου ο Ολυμπιακός
* Ο Χριστοδούλου απέκτησε την ελληνική υπηκοότητα

Εξωτερικοί σύνδεσμοι
--------------------

* Ανδρέας Χριστοδούλου, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Antreas Christodoulou, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).